സോണറില്ല രാഘവീയാന

മൺസൂൺ കാലത്തു മാത്രം മുളച്ചു വരുന്ന തരം ഒരു സസ്യമാണ് സോണറില്ല രാഘവീയാന. പശ്ചിമഘട്ടത്തിലെ ബ്രഹ്മഗിരി മലനിരകളിലെ പുൽമേടുകളിൽ നിന്നും 2014-ൽ കണ്ടെത്തിയ ഈ സസ്യം കായാമ്പൂവിന്റേയും കശാവിന്റേയും കുടുംബത്തിൽ പെട്ടതാണ്. മൺസൂൺ അവസാനിച്ച് മഴമാറുമ്പോൾ ഈ സസ്യം ഉണങ്ങി കരിഞ്ഞ് പോകുകയാണ് ചെയ്യുക. നിലത്തു പടർന്നു വളരുന്ന ഈ സസ്യത്തിന് കടും വയലറ്റ് നിറത്തിലെ ഇലകളും പിങ്കു നിറത്തിലെ പൂക്കളും ഉണ്ടാകുന്നതാണ്. പയ്യന്നൂർ കോളേജിലെ മുൻ ബോട്ടണി വിഭാഗം പ്രൊഫസർ എം.രാഘവനോടുള്ള ആദരവായാണ് സസ്യത്തിന് 'രാഘവിയാന' എന്ന പേര് നല്കിയിട്ടുള്ളത്.

 അവലംബങ്ങൾ 

വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ